# **Gjeterhundarbeidet i Norsk Sau og Geit – Høringsrunde 1**

# **Oppland Gjeterhundlag sitt svar.**

Forkortelser:   
**OGL** – Oppland Gjeterhundlag  
**OSG** – Oppland Sau og Geit  
**GLL** – Gjeterhund lokal lag  
**SGLL** – Sau og Geit lokal lag

**Spørsmål 1: Dagens ordning**

* Beskriv hvilken ordning som er i ditt fylke i dag.

I Oppland har vi ett fylkeslag (heretter OGL) og fem underliggende lokallag (GLL).

Styret i OGL består av 5 representanter, ett fra hvert av de fem lokallagene.   
Leder og sekretær velges for 2 år og dette rulleres på rundgang mellom lagene.

OGL rapporterer til/er underlagt Oppland Sau og Geit (heretter OSG).

OGL har det overordnede ansvaret for gjeterhund i fylket og tildeler/fordeler oppgaver til lokallagene.

Hva fungerer og hva fungerer ikke slik det er i dag?

Organisasjonsmessig så fungerer dette veldig bra. Spesielt når styrene består personer som er engasjerte/kjennskap til gjeterhund og ønsker å bruke tid på dette arbeidet.

Men ikke alltid like enkelt å få valgt inn de rette personene da det er ett fåtall som ønsker å ta på seg slike verv. (lokallag kan lett «bruke opp» ressurspersoner).

* Beskriv samarbeidet mellom fylkeslaget og lokallagene i Sau og Geit og fylkeslaget/nemd og lokallag gjeterhund i di fylke.   
  OGL har ingen kontakt med Sau og Geit lokallag (SGLL), det er det GLL som evt har (eks samarbeid om enkelte arrangement).
* Hvordan er medlemsdemokratiet organisert, spesielt mtp valg av medlemmer l fylkesgjeterhundlag/nemnd?   
  Hvert lokallag velger en representant og vara til styret i fylkeslaget.  
  Leder og sekretær velges for 2 år (leder 1 og 1), men ikke samtidig. Dvs en har hele tiden en hvis kontinuitet. Disse rollene går på rundgang mellom lokallagene.
* Hvordan finansieres gjeterhundarbeidet i fylket? Er det f.eks egen kontingent for gjeterhund? Godtgjøres tillitsvalgte i gjeterhund og evt. hvor mye?  
  Hvert lokallag betaler inn en kontingent for hvert medlem de har.

Kontingenten er i år 150,- pr medlem.  
Leder og sekretær får en godtgjørelse henholdsvis 6000,- og 2250.- pr år.

Kasserer/regnskapsfører 4000,- pr år.

* Hvordan fungerer kommunikasjonen mellom Sau og Geit og gjeterhund? Er det tydelig og godt kjent tjenestevei? Får alle den informasjonen de trenger?  
  Ett styremedlem OSG har ansvaret for gjeterhund. Denne personen er OGL sin kontakt og som kommunikasjonen går gjennom/via inn til/fra OSG.   
  Ved behov/ønsker deltar denne personen i OGL sine styremøter.  
  **OGL vil fremme en endring på dette til neste års årsmøte i OSG:**  
  - Leder (eller en representant fra) OGL blir «automatisk» styremedlem i OSG.  
  Da vil en få en mye kortere og direkte kommunikasjonsvei, samt at gjeterhund får en stemme/stemmerettighet i OGL.

* AnnetDet finnes lokallag (SGLL) som driver aktivt med gjeterhundarbeid i Oppland (kurs/fellestreninger etc). Dette er i og for seg ikke galt/feil så lenge det er på lokalt nivå, men følger jo ikke dagens organisasjons struktur. Kan skape utfordringer på sikt hvis miljøet utvikler seg og utfordrer/utkonkurrerer (stjeler medlemmer) våre lokallag.

**Spørsmål 2: Endring av dagens ordning der alle fylkesgjeterhundlag skal ha lik struktur underlagt NSGs lagslover:**

* Gi nåværende ordning beskrevet i spørsmål 1, hvilke utfordringer ser dere ved endring av dagens struktur (endre fra lag til nemnd/nemnd til lag)?   
  Utfordring å gå fra Lag til Nemd er disse blir utnevnt av personer som ikke har gjeterhund i fokus. I dag så blir alle styrene valgt på årsmøtene av personer med genuin interesse for gjeterhund og som vil gjeterhund sitt beste. Å gå tilbake til nemd vil bli en demokratisk tilbakegang for gjeterhund i Oppland.

I tillegg så vil en miste sin økonomisk uavhengighet/frihet som vi har i dag.   
Alle lokallag og fylkeslaget går i overskudd/balanse.

* Hvilke forslag har dere tiltak for å sikre at fylkesgjeterhundlag/nemd skal ligge under lagslovene?  
  Ha henvisning til lagslovene i lagets vedtekter og at disse skal følges.
* Hvordan bør ansvarsfordelingen være mellom fylkeslagene i Sau og Geit og gjeterhundlag/nemnd?   
  I Oppland så har OSG overlatt hele ansvaret for gjeterhund til OGL. Alt som omhandler gjeterhund sendes til/behandles av OGL. Hvis en skal begynne å dele dette opp mellom OSG og OGL så vil det mest sannsynlig skape utfordringer.   
  Ansvarsområdet vil forvitres og gjeterhundarbeidet i fylket vil være taperen.

**Spørsmål 3: Ett NSG**

* Hvordan kan vi sikre god dialog og godt samarbeid mellom NSG sentralt og gjeterhund?   
  For dialog: Fra sentralt er det med korrekt informasjon i rett tid, viktig.

Fra lokalt er det å overholde tidsfrister (årshjul) helt avgjørende.

Kortest mulig kommunikasjonsvei, så unngås forsinkelse og feilinformasjon.

* Hvordan kan vi sikre at aktiviteten på gjeterhund (kurs, konkurranser osv.) skjer i regi av NSG, og kommer gjeterhundarbeidet i NSG til gode økonomisk?  
  I OGL jobbes det etter denne regelen:  
  Hva kan vi gjøre for å sikre at gjeterhund arbeidet forblir i lokallagene?

- Holde prisen nede til deltakerne

- Tilby kurs oftere

- Heve prisen til instruktørene slik at det blir mindre attraktivt å drive privat.

OGL ønsker at all aktivitet skal ligge i lokallagene og at lokallagene arbeider aktivt med dette som ett mål.

Med vennlig hilsen

Styret i Oppland Gjeterhundlag